ค้าปลีกหรือรีเทลในยุค 1.0 เป็นอย่างไร
กระแสของดิจิทัล ดิสรัปชั่น ลุกลามไปทั่วไม่เว้นแม้แต่ตลาดค้าปลีกที่ถูกมองว่าจะได้รับผลกระทบจากเทคโนโลยีดิจิทัลที่เข้ามาทำให้ผู้บริโภคสามารถเข้าถึงการช้อปปิ้งได้ทุกที่ทุกเวลา แทนที่การเดินทางมาช้อปที่ร้านค้าปลีกในรูปแบบเดิมๆ เหมือนที่เคยเกิดขึ้นในหลายประเทศ ไม่ว่าจะเป็นอเมริกา หรือประเทศจีนที่ช้อปปิ้งออนไลน์เข้ามามีบทบาทต่อตลาดค้าปลีกของทั้ง 2 ตลาดอย่างมาก

อย่างไรก็ตาม ตลาดค้าปลีกของบ้านเราที่ถูกวางพื้นฐานมาจาก Physical Store และผู้ประกอบการรายใหญ่ของตลาดก็ลงหลักปักฐานจนเข้มแข็ง พัฒนาการของตลาดค้าปลีกของบ้านเรามีออกมาอย่างต่อเนื่องตั้งแต่ยุครีเทล 1.0 เป็นต้นมา ซึ่งหากไล่ย้อนไปที่ตลาดค้าปลีกในบ้านเรา จะพบว่า ค้าปลีกในยุค 1.0 เกิดขึ้น เมื่อกว่า 4 ทศวรรษที่ผ่านมา เป็นการก้าวเข้าสู่ยุคของโมเดิร์นเทรดเต็มตัว ซึ่งรีเทล 1.0 นี้ จะเป็นการตอบโจทย์ในเรื่องของชีวิตประจำวันของผู้บริโภคเป็นหลัก

ยุคของรีเทล 1.0 จะเริ่มตั้งแต่การก่อกำเนิดโมเดิร์นเทรด ไปจนถึงการก้าวเข้ามาของยักษ์ใหญ่ในวงการไฮเปอร์มาร์เก็ตของโลก ที่เข้ามาสร้างบรรทัดฐาน และเขย่าให้ค้าปลีกบ้านเรา ก้าวเข้าสู่ระบบโมเดิร์นเทรดแบบเต็มตัว โดยเฉพาะในเรื่องของการบริหารจัดการค้าปลีกสมัยใหม่ที่เป็นการมองถึงการบริหารเรื่องของสเปซ แมเนจเม้นต์ ที่มองถึงการรีเทิร์น กลับมาของยอดขายต่อพื้นที่บนเชลฟ์

 


ระบบบริหารจัดการด้านค้าปลีกที่ยักษ์ใหญ่ระดับโลกด้านค้าปลีกนำมาใช้ ไม่ว่าจะเป็นเรื่องของเครื่องมือของการสร้างอำนาจต่อรองกับซัพพลายเออร์ หรือการสร้างบรรทัดฐานใหม่ขึ้นมานั่นคือ การขายสินค้าในราคาถูกทุกวัน โดยไม่ต้องรอโปรโมชั่นด้านราคา

รีเทล 1.0 นี้ ส่วนใหญ่จึงเป็นการพูดถึงภาพรวมของการทำค้าปลีกที่ขายสินค้าที่จำเป็นในชีวิตประจำวัน โดยเฉพาะสินค้าในหมวดคอนซูเมอร์โปรดักต์

หลังจากนั้นจะเข้าสู่ยุค 2.0 ที่ค้าปลีกจะเริ่มนำเสนอในสิ่งที่เป็นพรีเมียม เพื่อยกระดับภาพลักษณ์ของผู้บริโภค  ซึ่งรีเทล 2.0 นี้จะคาบเกี่ยวกับการเข้าสู่รีเทล 3.0 ที่ภาพของค้าปลีกทั้งหมดจะก้าวไปสู่การเป็นค้าปลีกลักชัวรี่ และซูเปอร์ลักชัวรี่อย่างเต็มตัว

ดร.ฉัตรชัย ตวงรัตนพันธ์ ผู้อำนวยการบริหารสมาคมผู้ค้าปลีกไทย เคยให้มุมมองถึงเรื่องนี้ว่า ในจังหวัดที่เป็นเมืองรองหรือจังหวัดขนาดเล็ก ตลาดค้าปลีกจะกำลังเข้าสู่ความเป็นพรีเมียม เรามองความเปลี่ยนแปลงที่เกิดขึ้นตรงนี้ได้จากยุทธศาสตร์การขับเคลื่อนของกลุ่มเซ็นทรัล ที่กำลังยกระดับพฤติกรรมการจับจ่ายของผู้บริโภคในเมืองใหญ่ให้ก้าวขึ้นมาเป็นลักชัวรี่จากการส่งศูนย์การค้าขนาดใหญ่ทั้งเซ็นทรัล พลาซา และเซ็นทรัล เฟสติวัล เข้าไปยกระดับการช้อปของผู้บริโภค ส่วนในเมืองรองจะมีตัวโรบินสัน ไลฟ์สไตล์ เข้ามายกระดับการช้อปปิ้งของคนในพื้นที่ให้มีความเป็นพรีเมียม ซึ่งเราจะเห็นการรุกแบบคู่ขนานกันไปแบบนี้

สิ่งที่สะท้อนให้ถึงการก้าวเข้าสู่ยุคของรีเทล 3.0 อย่างเต็มตัวก็คือ การเกิดขึ้นของโครงการค้าปลีกที่เป็นลักชัวรี่หลายโครงการทั้งจากการลงทุนของกลุ่มเดอะมอลล์ เซ็นทรัล และสยามพิวรรธน์ ที่เปิดไอคอนสยาม ที่เป็นการยกระดับตลาดค้าปลีกของบ้านเรา ด้วยการนำเสนอประสบการณ์ค้าปลีกในรูปแบบใหม่

ไม่เพียงเท่านั้น โครงการนี้ยังสามารถดึงเอาห้างสรรสินค้าระดับลักชัวรี่ของญี่ปุ่นอย่าง ทาคาชิมาย่า ซึ่งถือเป็นสาขาที่ 3 ในย่านอาเซียนต่อจากประเทศสิงคโปร์และเวียดนาม
ยุคของรีเทล 1.0 จะเริ่มตั้งแต่การก่อกำเนิดโมเดิร์นเทรด ไปจนถึงการก้าวเข้ามาของยักษ์ใหญ่ในวงการไฮเปอร์มาร์เก็ตของโลก ที่เข้ามาสร้างบรรทัดฐาน และเขย่าให้ค้าปลีกบ้านเรา ก้าวเข้าสู่ระบบโมเดิร์นเทรดแบบเต็มตัว โดยเฉพาะในเรื่องของการบริหารจัดการค้าปลีกสมัยใหม่ที่เป็นการมองถึงการบริหารเรื่องของสเปซ แมเนจเม้นต์ ที่มองถึงการรีเทิร์น กลับมาของยอดขายต่อพื้นที่บนเชลฟ์

ระบบบริหารจัดการด้านค้าปลีกที่ยักษ์ใหญ่ระดับโลกด้านค้าปลีกนำมาใช้ ไม่ว่าจะเป็นเรื่องของเครื่องมือของการสร้างอำนาจต่อรองกับซัพพลายเออร์ หรือการสร้างบรรทัดฐานใหม่ขึ้นมานั่นคือ การขายสินค้าในราคาถูกทุกวัน โดยไม่ต้องรอโปรโมชั่นด้านราคา

รีเทล 1.0 นี้ ส่วนใหญ่จึงเป็นการพูดถึงภาพรวมของการทำค้าปลีกที่ขายสินค้าที่จำเป็นในชีวิตประจำวัน โดยเฉพาะสินค้าในหมวดคอนซูเมอร์โปรดักต์